section_heading: Povjesnica
paragraph_text: U proljeće 2001. godine, Ministarstvo unutarnjih poslova provelo je preustroj specijalne policije. Po sadašnjem ustroju specijalne policije, a tako i SJP ALFA, djelokrug poslova je promijenjen, a intenzitet rada, obuke i složenost poslova su višestruko uvećani. Djelokrug poslova specijalne policije sastoji se od borbe protiv svih oblika terorizma, rješavanja talačkih situacija, otmica osoba i prijevoznih sredstava, najtežih oblika narušavanja javnog reda te uhićenja naoružanih pojedinaca i skupina te osiguranja štićenih osoba u posebnim uvjetima.